section_heading: Povijest
paragraph_text: Od 1998. godine, klub se natječe u natjecanjima koja su u sklopu Hrvatskog nogometnog saveza. Od 2003. godine član je 3. HNL – Istok. Nakon osvajanja prvog mjesta u 1. ŽNL Osječko-baranjskoj, u kvalifikacijama za popunu 3.HNL - istok, Darda je bila bolja od NK Borca iz Bobote (pobjeda 5:1 u Dardi i pobjeda 3:1 u Boboti). Najveći uspjeh postignut je 2004. godine kada je u finalu Kupa Osječko-baranjske županije na stadionu Gradski Vrt u Osijeku savladan drugoligaš NK Metalac. Nakon 2:2 u regularnom vremenu, Darđani su slavili boljim izvođenjem jedanaesteraca. U pretkolu Kupa Hrvatske, 4. rujna je na stadionu Kraj Đole gostovao NK Nehaj iz Senja, koji je pobijedio rezultatom 3:1. U sezoni 2014./15. osvaja 1. mjesto u Međužupanijskoj ligi Osijek-Vinkovci. Trenutno se natječe u Međužupanijskoj ligi Slavonije i Baranje.